ไทย-กัมพูชาเว้นภาษีซ้อนมีผล1ม.ค.นี้
ความตกลงเพื่อการเว้นการเก็บภาษีซ้อนระหว่างประเทศไทย-กัมพูชา มีผลบังคับใช้แล้ว ตั้งแต่วันที่ 1 ม.ค. 2561
12 ม.ค. 2561

ความตกลงเพื่อการเว้นการเก็บภาษีซ้อนระหว่างประเทศไทย-กัมพูชา มีผลบังคับใช้แล้ว ตั้งแต่วันที่ 1 ม.ค. 2561นายประสงค์ พูนธเนศ อธิบดีกรมสรรพากร เปิดเผยว่า ไทยกับประเทศกัมพูชามีความตกลงเพื่อการเว้นการเก็บภาษีซ้อนระหว่างประเทศไทย-กัมพูชา โดยผู้เสียภาษีจะสามารถใช้สิทธิประโยชน์ทาง ภาษีได้ ตั้งแต่วันที่ 1 ม.ค. 2561 เป็นต้นไปทั้งนี้ ผลของความตกลง ดังกล่าวจะเป็นประโยชน์ต่อผู้เสียภาษีในการขจัดหรือบรรเทาภาระภาษีซ้ำซ้อนระหว่างประเทศ เสริมสร้างบรรยากาศการลงทุนระหว่างกัน ทำให้ประเทศไทยสามารถแข่งขันกับประเทศอื่นๆ ได้มากขึ้น เช่น หากนักลงทุนไทยได้รับเงินได้ประเภทเงินปันผล ดอกเบี้ย หรือค่าสิทธิ จากกัมพูชา จะได้รับการลดอัตราภาษีที่ต่ำกว่าอัตราภาษีภายในประเทศ"ผู้เสียภาษีหรือนักลงทุนไทยที่ทำธุรกรรมหรือมีภาระภาษีจากการประกอบธุรกิจระหว่างประเทศไทยและกัมพูชา สามารถนำความตกลงดังกล่าวมาพิจารณาเพื่อใช้สิทธิประโยชน์ทางภาษีได้" อธิบดีกรมสรรพากร กล่าวนอกจากนี้ ความตกลงเพื่อการเว้นการเก็บภาษีซ้อนไทย-กัมพูชา นับเป็นความตกลงเพื่อการเว้นการเก็บภาษีซ้อนฉบับที่ 61 ที่รัฐบาลไทยจัดทำกับรัฐบาลต่างประเทศของทั้ง 61 ประเทศ ได้ที่เว็บไซต์กรมสรรพากร www.rd.go.th หรือสอบถามรายละเอียดเพิ่มเติมที่ศูนย์สารนิเทศสรรพากร โทร.1161